OcÚ/43/2011 – 3814
Zmluva č. OV/ 
(Domácnosť)

o odvádzaní odpadových vôd verejnou kanalizáciou uzavretá na základe Obchodného zákonníka, platných predpisov o vodách, vodovodoch a kanalizáciách a Prevádzkového poriadku kanalizácie Jaslovské Bohunice a Všeobecne záväzného nariadenia o odpadových vodách v obci Jaslovské Bohunice.

l. Zmluvné strany
Pôvodca odpadovej vody:		Meno:	    Beáta Matovičová
				Ulica :	........................................................................................ 
				Adresa:	.........................................................................................

Prevádzkovateľ kanalizácie: Obec Jaslovské Bohunice, zastúpená Boženou Krajčovičovou, starostkou
			    IČO: 312 614
			    Bankové spojenie: Dexia banka Slovensko, a.s. Trnava, č. účtu: 1115831001/5600

2. Predmet zmluvy
V rozsahu a za podmienok nižšie uvedených, prevádzkovateľ kanalizácie sa zaväzuje odviesť odpadovú vodu do verejnej kanalizácie a pôvodca odpadovej vody sa zaväzuje za odvedenú odpadovú vodu zaplatiť cenu podľa tejto zmluvy. Predmetom plnenia nie je odvedenie dažďových vôd a látok, ktoré sa nepovažujú za odpadové vody. Do verejnej kanalizácie sa ďalej nesmú vypúšťať:
a/	infekčné, rádioaktívne látky a iné látky ohrozujúce zdravie človeka,
b/	látky narušujúce materiál kanalizačnej siete alebo čistiarne odpadových vôd (ďalej ČOV),
c/	látky ohrozujúce prevádzku ČOV alebo spôsobujúce poruchy v stokovej sieti,
d/	horľavé a výbušné látky, prípadné látky, ktoré zmiešaním s inými látkami, vyskytujúcimi sa v kanalizácii vytvárajú horľavé prostredie,
e/	nezávadné látky, ktoré však zmiešaním s inými látkami vyskytujúcimi sa v kanalizácii vytvárajú jedovaté látky,
f/	pesticídy, jedy, omamné látky a žieraviny,
g/	soli, použité v zimnej údržbe komunikácií v množstve presahujúcom v priemere za toto obdobie 300 mg/l,
h/	uličné nečistoty v množstve presahujúcom 200 mg/l,
i/	ropa a ropné látky,
j/	močovka, hnojovka, odpad z chovu domácich zvierat, slama, siláž, lístie zo stromov a konáre, stavebná suť, hrubý domový odpad a pod.,
k/	odpad zo septikov a žúmp

3. Odvádzanie odpadových vôd
3.1	Pôvodca odpadovej vody môže do verejnej kanalizácie vypúšťať odpadové vody len z jedného zdroja a to z verejného vodovodu. Odpadové vody z iných zdrojov (napr. dažďové vody, studne, septiky, žumpy a iné) nie je do verejnej kanalizácie dovolené vypúšťať.
3.2	Množstvo vypúšťaných odpadových vôd zodpovedá množstvu dodanej vody z verejného vodovodu a meria sa meračom spotreby vody.
3.3	V prípade, že z akýchkoľvek dôvodov nebude možné postupovať podľa bodu 3.2, množstvo odpadových vôd sa určí podľa ročných smerných čísel spotreby vody v zmysle Vyhlášky č. 154/78 Zb. o verejných vodovodoch a kanalizáciách v znení neskorších predpisov.

4. Kontrola kvality vypúšťaných odpadových vôd
4.1	Ak má prevádzkovateľ kanalizácie podozrenie, že pôvodca odpadových vôd vypúšťa látky, ktoré nesmú vypúšťať do verejnej kanalizácie, vykoná v ktoromkoľvek čase odber vzoriek na výpusti pôvodcu. Pôvodca odpadovej vody sa má právo kontroly zúčastniť. Ak svoje právo nevyužije, alebo sa odmietne kontroly zúčastniť, je prevádzkovateľ kanalizácie oprávnený vykonať odber vzorky bez jeho účasti.
4.2	Prevádzkovateľ kanalizácie zisťuje kvalitu vypúšťaných vôd podľa bodových alebo zlievaných vzoriek. Jednu vzorku z každého odberu doručí bez meškania pôvodcovi odpadovej vody, s ktorým spíše zápisnicu o odbere vzoriek, v ktorej bude dohodnuté, kto vykoná rozbor, ktorý bude záväzný pre obe strany. V prípade, že sa pôvodca odpadovej vody nezúčastní odberu vzorky a zápisnica nebude z jeho strany podpísaná, má sa za to, že je rozhodujúci výsledok kontroly a chemický rozbor prevádzkovateľa kanalizácie.

5. Porušenie zmluvných povinností
Za porušenie zmluvných povinností sa považuje:
a/	ak pôvodca odpadovej vody zabraňuje prevádzkovateľovi kanalizácie v odbere vzoriek a v prístupe k zariadeniam kanalizácie
b/	ak pôvodca odpadovej vody vypúšťa do kanalizácie látky, ktoré sa do kanalizácie nesmú vypúšťať
c/	ak sa u pôvodcu odpadovej vody zistí pripojenie kanalizačnej prípojky bez súhlasu prevádzkovateľa kanalizácie

6. Zmluvná pokuta
6.1	Ak pôvodca odpadovej vody poruší zmluvné povinnosti podľa čl. 5, písm. a/, b/ zaplatí prevádzkovateľovi kanalizácie pokutu 165,97 eur za každé porušenie zvlášť
6.2	Ak pôvodca odpadovej vody poruší zmluvné povinnosti podľa čl. 5, písm. c/ zaplatí prevádzkovateľovi kanalizácie pokutu vo výške 99,58 eur.
6.3	Porušenie ustanovení uvedených v ods. 6.1 a 6.2 nevylučujú zodpovednosť za spôsobené škody a právnu zodpovednosť.

7. Čas plnenia
7.1	Táto zmluva je uzatvorená na dobu neurčitú.
7.2	Túto zmluvu sú zmluvné strany oprávnené vypovedať písomne najneskôr 30 dní pred požadovaným termínom ukončenia odvádzania odpadových vôd
7.3	Ukončenie odvádzania odpadových vôd je pôvodca odpadovej vody povinný neodkladne oznámiť prevádzkovateľovi kanalizácie.

8. Odplata za odvádzanie odpadových vôd a platobné podmienky
8.1	Pôvodca odpadových vôd je za ich odvádzanie verejnou kanalizáciou povinný prevádzkovateľovi kanalizácie platiť odplatu (ďalej len stočné)
8.2	Výška stočného je určená súčinom množstva odvedenej odpadovej vody a ceny za 1m3 odpadovej vody.
8.3	Cena za 1m3 odvedenej odpadovej vody je určená Rozhodnutím Úradu pre reguláciu sieťových odvetví č. 0158/2008/V zo dňa 17.01.2008 (od 01. 01. 2009 je cena 0,50 EUR/m3)
8.4	Základom pre výpočet stočného je množstvo odobratej vody podľa účtovného dokladu vystaveného správcom verejného vodovodu. Tento doklad je pôvodca odpadovej vody povinný predložiť prevádzkovateľovi kanalizácie do 14 dní od jeho obdržania.
8.5	Stočné sa uhrádza za obdobie totožné s obdobím úhrady za odber vody z verejného vodovodu.
8.6	Pôvodca odpadovej vody sa zaväzuje uhradiť stočné do 14 dní od doručenia účtovného dokladu vystaveného prevádzkovateľom kanalizácie. Úhradu je možné realizovať v hotovosti do pokladne prevádzkovateľa alebo bezhotovostným prevodom na účet prevádzkovateľa.
8.7	Ak bude pôvodca odpadovej vody v omeškaní s úhradou stočného, zaplatí dodávateľovi poplatok z omeškania 0,05% z dlžnej sumy za každý deň omeškania.

9. Záverečné ustanovenia
9.1	Na právne vzťahy osobitne neupravené touto zmluvou sa primerane vzťahujú ustanovenia Obchodného zákonníka a predpisov upravujúcich odvádzanie odpadových vôd.
9.2	Pri vzniku havárie je pôvodca odpadovej vody povinný havarijný stav bezodkladne nahlásiť prevádzkovateľovi kanalizácie na tel. č. 5571028.
9.3	Zmeny a doplnky tejto zmluvy sa uskutočňujú písomnými dodatkami.
9.4	Táto zmluva sa vyhotovuje v dvoch vyhotoveniach, pričom každá strana obdrží po jednom vyhotovení.

V Jaslovských Bohuniciach, dňa  12.9.2011

______________________________		                         __________________________________
    Pôvodca v.r.								odberateľ  v.r.

Originál zmluvy s podpismi a pečiatkami  je uložený na obecnom úrade Jaslovské Bohunice.